[{"text_idx": "#000000", "text": "EMO to\u0308o\u0308koormus mo\u0303jub rusuvalt nii abivajajatele kui ka abi osutajatele"}, {"text_idx": "#000001", "text": "Raplamaa So\u0303numite toimetusega vo\u0303ttis u\u0308hendust murelik inimene, kes sai aasta romantilisemal pa\u0308eval, 14. veebruaril oma murega Rapla erakorralise meditsiini osakonda (EMO) po\u0308o\u0308rdudes ebameeldiva kogemuse osaliseks."}, {"text_idx": "#000002", "text": "Tol pu\u0308hapa\u0308evasel pa\u0308rastlo\u0303unal vajas raskest seljaoperatsioonist taastuv inimene abi operatsioonija\u0308rgse haava plaastri vahetamisel ja kuna perearstikeskused on na\u0308dalavahetustel suletud, otsustaski ta otsida abi Rapla EMO-st. Lasknud end sinna so\u0303idutada, avastas ta eest juba mitu abi ootavat inimest. Kuigi oli arusaadav, et ilma ootamata ei saa, oli selge, et a\u0308sja seljaga operatsioonil ka\u0308inud inimene ei saa mugavalt ka mo\u0303niku\u0308mmend minutit, ra\u0308a\u0308kimata tundidest, haigla ootesaalis oodata.\nLihtsa ku\u0308simuse peale, kui kaua vo\u0303iks aega minna, enne kui tekib vo\u0303imalus abisaamiseks, vastati aga ootamatult ja\u0308rsult: \u201eEga me piparkoogiku\u0308psetajad ei ole, et teame, millal valmis saab.\u201c"}]